****

**குமரனைப் பணிமனமே**

குமரனைப் பணிமனமே - முத்துக்  
குமரனைப் பணிமனமே.  
  
குறைகளைக் களைந்திடும் அன்பர் சகாயனை  
அறுமறை போற்றிடும் சிவகுரு நாதனை ... (குமரனை)  
  
சங்கரி பாலனை சண்முக நாதனை  
ஐங்கரன் சோதரன் குறவள்ளி காந்தனை  
பன்னக சயனன் மனமகிழ் மருகனை  
இன்னருள் புரியும் ஏரகத்திறைவனை ... (குமரனை)  
  
நெஞ்சுருகிப் பாடும் பாவலர் நேயனை  
தஞ்சமடைந்தோரின் பவபிணி தீர்ப்போனை  
பக்தரை பரிவுடன் காத்திடும் கந்தனின்  
பதமலர் பணிந்தே பரகதி அடைவோம் ... (குமரனை).